open-index/open-wikipedia-markdown huggingface dataset:
Nils Hertzberg (sorenskriver)

:*Det er flere som heter [[Nils Hertzberg]]

*'Nils Christian Egede Hertzberg*' (født [[20. januar]] [[1866]] i [[Asker]], død [[5. mai]] [[1940]] i [[Oslo]]) var en norsk [[jurist]] og redaktør av *Romsdals Tidende* som ble utgitt fra 1892 til 1916. Hertzberg var [[ordfører (Norge)|ordfører]] i [[Liste over ordførere i Molde|Molde]] 1908–10 og 1914–16.
== Biografi ==
__NOTOC__
Han var sønn av den senere statsråd [[Nils Hertzberg (statsråd)|Nils Hertzberg]] (1827–1911) som var av slekten [[Hertzberg (slekt)|Hertzberg]] og lærer ved [[Asker seminar]] da sønnen ble født.  Mora het Martha Cathrina Marie Clauson (1844–1928).  

Etter [[examen artium]] fra [[Aars og Voss' skole]] i 1883 og [[cand.jur.]] i 1888, ble han i 1889 [[dommerfullmektig]] hos [[sorenskriver]]en i [[Romsdal]], fra 1891 [[sakfører]] i [[Molde]] og fra 1893 høyesterettsadvokat. Samme år giftet han seg med Gudrun Onsum fra [[Veblungsnes]]. I 1898 ble han redaktør av *Romsdals Tidende''.  Hans advokatkontor brant bort under bybrannen i 1916. Han ble sorenskriver i Romsdal 1919 og fra 1926 til 1936 var han sorenskriver i Nord-Jarlsberg, bosatt i Holmestrand.  I 1932 utga han ei slektsbok om Hertzberg (slekt).

## Verv
Nils Christian Egede Hertzberg engasjerte seg på mange felter i samfunnet. Han var kommunestyrerepresentant i Molde i 1898–1901 og 1905–07 og ordfører 1908–10 og 1914–16. Han hadde en rekke kommunale verv i Molde, og etter bybrannen der i 1916 fikk han en hedersgave av kommunen og befolkningen for sin innsats. Han var medlem av Molde Sparebanks direksjon,  Den norske sakførerforenings hovedstyre, jernbaneforeningen og reiseforeningen i Møre og Romsdal. Han hadde flere tillitsverv innen idrettsforeningen og var skidommer i 35 år. 

## Bibliografi
* 

## Referanser
Christian Schweigaards ministerium

**Christian Schweigaards ministerium**, ofte omtalt som «Aprilministeriet», var et politisk forretningsministerium i perioden 3. april–26. juni 1884, etter riksrettssaken mot regjeringen Selmer, og før Sverdrups Venstreregjering.

## Referanser
Ragnar Grimsrud

**Ragnar Grimsrud** (1902–1988) var en norsk keramiker og formgiver. Han ble født i Drammen og utdannet seg ved Statens håndverks- og kunstindustriskole i Oslo i perioden 1924&ndash;1925. 

I årene 1925&ndash;1928 drev han sitt eget keramikkverksted på Minnesund. I 1928 ble han ansatt ved keramikkavdelingen i Graverens Teglverk i Sandnes, og der arbeidet også kona hans, Elsa Grimsrud, som den første dekormaleren ved fabrikken. Han var leder av keramikkavdelingen i mesteparten av sin tid ved Graverens Teglverk, hvor han ble frem til 1946, med et opphold på et par år rundt 1933 da han jobbet på Egersunds Fayancefabrik. 

I 1946 fikk han jobb som disponent ved AS Figgjo Kraftselskap (senere kalt Figgjo Fajanse og Figgjo AS) i Sandnes som en del av at produksjonen der skulle legges om fra keramikk til fajanse/flintgods. Ragnar Grimsrud formet der de fleste servisemodellene på 1950- og 1960-tallet, blant annet de velkjente servisene *Sissel*, *Grete* og *1000-serien* og storhusholdningsmodellen *35-serien* som han formet i 1961, og som produseres den dag i dag.

Da Figgjo Fajanse og Stavangerflint fusjonerte i 1968, ble Grimsrud kunstnerisk leder og produktutviklingssjef for begge fabrikkene. Han jobbet i Figgjo AS til han gikk av med pensjon i 1973.

## Han er representert blant annet ved disse samlingene
* Designmuseo, Helsingfors
* Kunstindustrimuseet i Oslo
* Musée de Céramique, Sèvres
* Nordenfjeldske kunstindustrimuseum
* Vestlandske kunstindustrimuseum

## Referanser
Audi Shooting Brake

**Audi Shooting Brake** (også kjent som **Audi TT Shooting Brake**) er en konseptbil utviklet av den tyske bilprodusenten Audi. Bilen ble offisielt vist frem på Tokyo Motor Show i 2005. Den er en studie i en sporty, todørs, kompakt coupé (*[[shooting-brake]]*).

Konseptbilen er drevet av en 2,3 l VR6-motor som yter 250&nbsp;hk ved 6&nbsp;200 omdreininger, og har et dreiemoment på 350&nbsp;Nm mellom 2&nbsp;500 og 3&nbsp;000 omdreininger. Motoren, som allerede finnes i noen av Audis modeller, som andregenerasjons A3 og sportsbilen TT er sterk nok til å akselerere bilen fra 0–100km/h på seks sekunder, og får bilen til å nå toppfarten på 250&nbsp;km/t (elektronisk sperre). Bilen er utstyrt med permanent firehjulstrekk som Audi markedsfører under merkenavnet quattro.

Eksteriøret er dominert av en massiv frontgrill, litt annerledes enn den karakteristiske grillen på de nyeste Audi-modellene, sammen med frontlykter i klart glass med LED-teknologi. 19", dobbeltekede felger produsert av quattro GmbH. Interiøret fokuserer på sporty design og er dominert av materialer som aluminium og skinn. Noe viktig i interiøret er en utviklet versjon av et navigasjonssystem med trykkfølsom skjerm og persongjenkjenning.

Den 24. januar 2007 ble det klart at Audi bestemte seg for ikke å produsere bilen.

## Eksterne lenker
* RSportsCars.com - med historie og bilder av både eksteriør og interiør
Audi Channel

**Audi Channel** var en TV-kanal som ble sendt i Storbritannia og Nord-Irland i perioden fra 30. september 2005 til 1. august 2009 av den tyske bilprodusenten Audi. Den inneholdt informasjon om Audis biler og dekket arrangementer som ble sponset av Audi. Audi Channel ble sendt på kanal 884 på Sky Digital. Kanalen ble nedlagt ved midnatt 1. august 2009.

## Eksterne lenker
* Nettsted
Halvor Næs

**Halvor Næs** (født 19. april 1928 i Trysil, død 13. oktober 2022) var en norsk skihopper som ble nummer fire (delt fjerdeplass med Toni Brutscher) i OL 1952 i Oslo. Han ble tildelt Holmenkollmedaljen i 1964. Han representerte idrettsklubben Trysilgutten.

I 1953 vant han FIS-rennet i Bischofshofen, mens han ble nummer fire i rennene i Innsbruck, Oberstdorf og Garmisch-Partenkirchen. Sammenlagt ble han nummer to i hoppuka dette året. Han ble norgesmester i 1957. Han var også med i OL i 1960.

I 1964 ble Næs tildelt Holmenkollmedaljen for sine bragder. Halvor Næs var far til skihopperen Bjarne Næs.

## Medaljer i norske mesterskap

## Referanser


## Eksterne lenker
* 
* Skiforeningens prisvinnerliste over Holmenkollmedaljen i PDF-format
Rasmus Olai Steinsvik

**Rasmus Olai Steinsvik** (1863–1913) var en norsk journalist, forfatter, nynorskforkjemper og redaktør. Han begynte tidlig sitt arbeid med frihet for alle, nasjonal selvstendighet og norsk målreising.

Rasmus Steinsvik  var redaktør for avisen «Den 17de Mai» fra 1893 og frem til han døde i 1913. Tirsdag 9. januar i 1894 kom første utgaven av *Den 17de Mai*. Sammen med Arne Garborg var han grunnleggeren av bladet. 

Han var gift med forfatteren Marta Steinsvik fra 1896. De var foreldre til Kjell Steinsvik og besteforeldre til Kjell Rasmus Steinsvik. I tillegg hadde Rasmus og Martha Steinsvik fire andre barn.

## Referanser


## Litteratur
* Dalhaug, Ole: *Den 17de mai : Rasmus Steinsvik 1863-1913*, 1997. 
* Gausemel, Steffen: *Rasmus Steinsvik, hovudoppgåve i norsk.* Universitetet i Oslo 1937.

## Eksterne lenker
* Aasentunet - Jostein Nerbøvik: Rasmus Steinsvik
* Aasentunet om Rasmus Steinsvik, med diverse artikler
* Herbjørn Sørebø i Dag og Tid om Steinsvik som journalist
* Nasjonalbiblioteket om "Den 17de Mai".
* Rasmus Olai Steinsvik målmann, journalist, forfatter, redaktør
* Rasmus Steinsvik hos Store norske leksikon 
* Utdypningsartikkel om Rasmus Steinsvik hos Store norske leksikon
* Skrifter av eller om Rasmus Steinsvik i bokdatabasen Bibsys
Målbevegelsen

**Målbevegelsen** er i Norge en bevegelse som arbeider for å oppnå full aktelse og rettigheter for nynorsken, hovedsakelig organisasjonene Noregs mållag og Norsk Målungdom. Også i andre land er det, og har det vært, målbevegelser som kjemper for reising av undertrykte nasjonal- og folkemål.

## Se også
*Målreising
*Målstrid
Freedom Call

**Freedom Call** er en power metal-gruppe fra Tyskland startet i 1998. 

## Medlemmer
* Chris Bay – vokal og gitar (1998–)
* Lars Rettkowitz – giitar (2005–)
* Armin Donderer – bass (2005–)
* Dan Zimmermann *([[Gamma Ray]], ex-[[Iron Savior]])* – trommer (1998–)

### Tidliger medlemmer
* Sascha Gerstner *([[Helloween]], ex-Lanzer)* – gitar (1998–2001)
* Cédric "Cede" Dupont *([[Symphorce]])* – gitar (2001–2005)
* Ilker Ersin – bass (1998–2005)
* Nils Neumann – keyboard (2003–2006)

## Diskografi
### Album og EP-er
**[[Stairway To Fairyland]]* (1999)
**[[Taragon]]* (1999)
**[[Crystal Empire]]* (2001)
**[[Eternity (Freedom Call album)|Eternity]]* (2002)
**[[The Circle of Life]]* (2005)
**[[Dimensions (album)|Dimensions]]* (2007)
**[[The Legend of the Shadowking]]* (2010)

### Konsertalbum
**[[Live Invasion]]* (2004)

### Singler
**[[Silent Empire]]* (2001)

## Eksterne lenker
*
Kistefoss I kraftverk

**Kistefoss I kraftverk** er et vannkraftverk ved Kistefoss i Jevnaker kommune i Akershus.

Det er et elvekraftverk som utnytter et fall på 10 meter i Randselva.

Installert effekt er 1,5 MW fra en francisturbin. Årsproduksjon er anslått til ca 9 GWh. Slukeevne er ca 20 m3/s.

Anlegget sto ferdig i juni 1942.

Kraftverket ligger rett ved siden av det større Kistefoss II kraftverk. Disse samkjøres slik at Kistefoss I stenges når Bergerfoss kraftverk slipper mindre enn 48 m3/s i elven. Det kjøres i snitt 254 dager i året. Samlet årsproduksjon for begge er 40,4 GWh.

Eier er Viul Kraft AS gjennom AS Randsfjord Tremasse- & Papirfabrikk. Hadeland Kraftproduksjon AS og Ringerikskraft AS eier 50% hver av Viul Kraft.

Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
* 
* NVE vannkraftdatabase Kistefoss I
* Ringeriks Kraft
* DigitaltMuseum
Askerudfoss kraftverk

**Askerudfoss kraftverk** er et vannkraftverk som ligger ved Askerudfoss ved Viul i Ringerike kommune, Buskerud.

Verket utnytter et fall på 21 meter i Randselven. Det stod ferdig i 1946.

Det er installert en kaplanturbin og tre francisturbiner på totalt 13 MW. Midlere årsproduksjon er på 74 GWh.

Eier er Viul Kraft AS.

## Referanser


## Kilder
* 
* NVE vannkraftdatabase
* Ringeriks Kraft
Viulfoss kraftverk

**Viulfoss kraftverk** er et vannkraftverk anlagt i Viulfossen ved Viul i Ringerike kommune, Buskerud.

Verket stod ferdig i 1958 og eiere er Viul Kraft AS og Ringeriks-Kraft AS.

Verket utnytter et fall på 17 meter i Randselva, som renner ut fra Randsfjorden ved Jevnaker. Nedbørsfeltet omfatter 3 701,54&nbsp;km².

Det er installert en kaplanturbin på 12,5 MW. Midlere årsproduksjon er på 65 GWh.

## Referanser


## Kilder
* 
* NVE vannkraftdatabase
* Ringerikskraft: Kraftstasjonene våre
Peter Svaar

**Peter Svaar** (født 1979) er en norsk journalist og programleder ansatt i NRK. I 2025 ble han en av NRKs korrespondenter i USA. 

Svaar har studert ved School of Oriental and African Studies i London.

Han begynte å jobbe for NRK 15 år gammel. 17 år gammel avbrøt han videregående skole til fordel for jobb i internettprogrammet *Radionettet* i NRK P2. Han har siden jobbet som programleder i *[[Ukeslutt]]*, reporter i *[[Dagsrevyen]]*, programleder i *[[Forbrukerinspektørene]]* (2003–2004) og reporter i utenriksredaksjonen (2007–2009). Han var presseansvarlig for Eurovision Song Contest 2010 i Oslo. I 2011 og 2012 dekket han 22. juli-terrorangrepene og den påfølgende rettssaken mot Anders Behring Breivik, som tilfeldigvis var hans tidligere klassekamerat på ungdomskolen. Han var NRKs Asia-korrespondent med base i Beijing fra 2014 til 2017.

Peter Svaar er sønn av tidligere NRK-journalist Torill Svaar, (f. 1943), og Tromsø-journalist Odd-Arild Sønvisen, (1942-1997).

## Referanser


## Eksterne lenker
* Slo ned journalist (Dagbladet, 1999)
S. Yizhar

**S. Yizhar** er pseudonym for **Yizhar Smilansky** (født 27. september 1916 i Rehovot, død 21. august 2006) var en israelsk forfatter. Han var av en skrivende familie, både far og fars onkel var forfattere.  

Selv var han utdannet lærer. Han deltok i krigen i 1948 og var medlem av Knesset fra 1949 til 1967 for Mapai. I sin politiske karrière talte han særlig om betydningen av landets naturreservater. Han var lærer en rekke steder: Yavniel, Ben Shemen, Hulda og Rehovot, og siste del av sin karriere var han professor i pedagogikk på Det hebraiske universitetet i Jerusalem. Som pensjonist var han gjesteforfatter ved Harvard Universitys *Center for Jewish Studies*.

S. Yizhar betraktes som en fornyer i israelsk litteratur. I sitt forfatterskap skriver han om landet Israel, om geologi, geomorfologi, klima og flora. Forholdet mellom person og omgivelser, bonden og Israels jord, kunstneren og landskapet er viktige elementer i hans forfatterskap. Som sjanger foretrekker han novellen, men han har også flere større romaner.  

## Bibliografi
### Oversatt til norsk
* *Fangen* i Kela og Ragnar Kvam: Ny israelsk prosa 1967
* *Khirbet Khizah* 2011 ISBN 9788203212543

### På engelsk
* *Ephraim Goes Back to Alfalfa*, 
* *On the Edge of the Negev*, 
* *The Wood on the Hill*, 
* *A Night Without Shootings*, 
* *Journey to the Evening's Shores*, 
* *Midnight Convoy*, 
* *Days of Ziklag* 1958 som har fikk Israelprisen for i 1959
* *Mikdamot* 1992
* *Discovering Elijah* 1999

## Referanser


## Eksterne lenker
* 
* Minneord i The Guardian
Ukeslutt

***Ukeslutt*** er et norsk nyhetsmagasin som har gått på NRK Radio siden 1977. Programmet har et magasinformat og inneholder nyheter, debatter, intervjuer, reportasjer og musikk. Det sendes hver lørdag på P1 klokka 12. Programmet varer i to timer (tidligere bare en time frem til 2018).

*Ukeslutt* er en del av *[[Dagsnytt]]*-redaksjonens magasinavdeling, og gikk på luften første gang lørdag 8. januar 1977.

Programmet er også lagt ut som podkast på NRK Radio.

Som programmets kjenningsmelodi brukes starten på Quincy Jones-sangen "Chump Change".

## Referanser


## Eksterne lenker
* Programmet på NRK Radio
Mykstufoss kraftverk

**Mykstufoss kraftverk** er et vannkraftverk ved Veggli i Rollag kommune i Buskerud.

Verket stod ferdig i 1964 og portalbygningen ble tegnet av Geir Grung.

Første turbin ble satt i drift 5. desember 1964 og andre 8. mars 1965.

Verket utnytter et fall på 62 meter i Numedalslågen. Numedalslågen er oppdemmet ved Kjerre av Kjerredammen og vannet føres i en 5&nbsp;km lang tunnel til kraftstasjonen.

Det er installert to francisturbiner på totalt 52 MW. Midlere årsproduksjon er på 289 GWh.

Opprinnelig bygget for Buskerud fylkeskommune, nåværende eier er Glitre Energi Produksjon.

## Referanser


## Kilder
* 
* NVE vannkraftdatabase
* Å Energi: Våre kraftverk
* Glitre Energi
The Bell Curve

***The Bell Curve*** er en meget omtalt bok utgitt på engelsk i 1994 skrevet av nå avdøde Harvard-professor Richard J. Herrnstein og American Enterprise Institutes Charles Murray. Bokens sentrale poeng er at intelligens er et bedre forutsigelsesparameter for mange faktorer inkludert inntekt, arbeidsevne, fødsler utenfor ekteskap og forbrytelser, enn foreldres sosioøkonomisk status eller utdannelsesnivå. 

Boken argumenterer også for at de med høy intelligens (*the "[[cognitive elite]]"*) separeres fra den alminnelige befolkning med gjennomsnittlig og lav intelligens, og at dette er en farlig sosial trend. Mye av kontroversen rundt boken oppstod pga. kapittel 13 og 14 hvor forfatterne skriver om forskjeller i intelligens mellom forskjellige raser, samt diskuterer implikasjoner for disse forskjeller. Store deler av pressen videreformidlet at forfatterne mente at disse IQ-forskjellene var genetisk betinget, en påstand man ikke finner i boken. De skriver følgende i innledningen til kapittel 13: *«The debate about whether and how much genes and environment have to do with ethnic differences remains unresolved.»*

Konklusjonene i boken er dedusert fra andres forskning. Richard Herrnstein hadde dog en solid bakgrunn innen psykologi, og medforfatteren Charles Murray var ikke noen ekspert på intelligenstesting i henhold til psykologen Leon J. Kamin

Bokens tittel kommer av  den klokkeformede normalfordelingen som man finner for IQ-verdier. Normaldistribusjonen er grensedistristribusjonen til tilfeldige mengder som er en sum av mindre, uavhengige tilfeldige fenomen. Tittelen forsøker å si at IQ-verdier er normalt distribuert fordi en persons intelligens er summen av mange små tilfeldige variasjoner i det genetiske og miljømessige faktorer.

Kort tid etter deltok et stort antall mennesker i kritikk og i støtte til boken. Noen kritikere forkastet boken og dens forfattere fordi de mente at de støttet vitenskapelig rasisme. Flere bøker ble skrevet som tilsvar for å kritisere boken *The Bell Curve.* Blant annet *[[The Bell Curve Debate]]*, som inneholder essayer som svarer på kontroversielle tema i *The Bell Curve*.

## Norge
I den norskspråklige sfære har boken vært særlig omtalt og debattert. Når den har vært nevnt har den stort sett blitt kraftig kritisert, med noen få unntak.

## Se også
* Statistikk
* Intelligens

## Referanser




## Litteratur

## Eksterne lenker
*  The Bell Curve – skjult rasisme eller viktig samfunnsforskning?  i Ideer om frihet (nr.1 1995)
*  Et blad i rasismens historie &ndash; kronikk av Professor Nils Johan Lavik i Dagbladet 30. april 2000.
Djupdal kraftverk

**Djupdal kraftverk** er et vannkraftverk ved Djupdal i Rollag kommune i Buskerud. Verket stod ferdig i 1976.

Verket utnytter et fall på 16 meter i Numedalslågen.

Det er installert en kaplanturbin på 14 MW. Midlere årsproduksjon er på 81 GWh.

Det er også tilknyttet et minikraftverk til anlegget. Kraftverket er et typisk elvekraftverk uten eget reguleringsmagasin.

Numedalslågen er oppdemmet ved Djupdal og etter at vannet er brukt i verket føres det i en 2&nbsp;km lang tunnel tilbake til elven.

Eier er Glitre Energi Produksjon

## Referanser


## Kilder
* 
* NVE vannkraftdatabase
* Å Energi: Våre kraftverk
* Glitre Energi
High Impact Games

**High Impact Games** er en videospillutvikler med hovedkvarter i Burbank i California. Selskapet ble grunnlagt av tidligere ansatte hos Insomniac Games i 2003  Det har lagd to spill: *[[Ratchet & Clank: Size Matters]]* til PSP og PlayStation 2 og *[[Secret Agent Clank]]* i til PSP.

## Eksterne lenker
*
Europavei 54

**Europavei 54** går mellom Paris i Frankrike og München i Tyskland.

Trasé fastlagt av UNECE: Paris – Chaumont – Mulhouse – Basel – Waldshut – Lindau – München.

## Knutepunkter

}

|}

## Eksterne lenker
Pikerfoss kraftverk

**Pikerfoss kraftverk** er et vannkraftverk ved Pikerfoss i Kongsberg kommune i Buskerud. Verket sto ferdig i 1983.

Verket utnytter et fall på 13 meter i Numedalslågen. Kraftverket er et typisk elvekraftverk uten eget reguleringsmagasin. 
Numedalslågen er oppdemmet ved kraftverket, og etter at vannet er brukt i verket føres det i en 1&nbsp;km lang tunnel tilbake til elven.

Det er installert en rørturbin på 16 MW. Midlere årsproduksjon er på 76 GWh.

Eier er Å Energi Vannkraft

## Referanser


## Kilder
* 
* NVE vannkraftdatabase
* Å Energi: Våre kraftverk
* Glitre Energi
RCA Records

**RCA Records** (Radio Corporation of America) er et amerikansk plateselskap og er et av de underordnede selskapene til Sony BMG. RCA ble stiftet i 1901 som Victor Talking Machine Company, som senere ble «RCA Victor». 

RCA er navnet for tre forskjellige plateselskaper. RCA Records er for pop, rock og countrymusikk. RCA Victor er for blues, world musikk, jazz og teatermusikk, som inkluderer *sub-label* «Bluebird Records». Mens RCA Red Seal er plateselskapet for Klassisk musikk.

## Artister

* Ann-Margret
* David Bowie
* Avril Lavigne
* Dolly Parton
* Elvis Presley
* Perikles
* Slade
* Sweet

## RCA i Norge
Til 1956 ble de amerikanske RCA-platene utgitt i Norge på His Master's Voice-etiketten. A/S Nera overtok representasjonen for RCA i Norge 1. januar 1956, og var sammen med Musica én av etikettene til A/S Nera. Da A/S Nera la ned grammofonvirksomheten i 1973 ble etiketten ovettatt av A/S Disco og senere av Grammofon A/S Electra. 

Da BMG Ariola etablerte et eget datterselskap i Norge overtok det RCA-etiketten.

## Se også

* Blue Note Records
## Eksterne lenker
*
Jankel Adler

**Jankel Adler** (født 26. juli 1895 i Tuszyn ved Łódź i Tsarrusslands polske del, død 25. april 1949 i Aldbourne ved London) var en polsk maler og grafiker.

## Liv og virke
### Bakgrunn
Han ble født som nummer syv av i alt ti barn i Tuszyn, en forstad til Łódź. Han gikk i lære som gravør hos en onkel som bodde i Beograd fra 1912 til 1914. Da flyttet han til Tyskland og bodde hos en søster i Barmen hvor han gikk kunstskolen og studerte under professor Gustav Wiethücher.

### Kunstner
Han dro til Łódź i 1918 og var med på å stifte en avantgarde-kunstnergruppe. Han var lite bofast, ble der litt over ett år og var ca. ett år i Berlin, deretter i Barmen, før han kom til Düsseldorf i 1922. Der ble han lærer ved Kunstakademie Düsseldorf og ble kjent med Paul Klee, som påvirket malemåten hans. Ett av hans bilder fikk gullmedalje ved utstillingen  «Deutscher Kunst - Düsseldorf» i 1928.

Han dro på studiereiser til Mallorca og Spania i 1929 og 1930.

Før Riksdagsvalget i 1933, var han og flere andre radikale kunstnere aktive med appeller mot å slippe til nazist-partiet. Til erstatning gikk de inn for kommunismen. Valget var en seier for Hitler og hans parti, og alle som var mot regimet, var i fare. Adler var i tillegg jøde og modernistisk kunstner. To av hans bilder ble hengt fram på Mannheim kunstsenter som eksempel på degenerert kunst allerede i 1933. Adler selv forlot Tyskland og søkte opphold som politisk flyktning i Paris. Derfra gjorde han mange reiser til Polen, Italia, Jugoslavia, Tsjekkoslovakia, Romania og Sovjetunionen. I 1937 ble 25 av verkene hans inndradd av myndighetene, og fire ble vist i utstillingen Entartete Kunst i München.

Ved utbruddet av den andre verdenskrigen i 1939, meldte han seg som frivillig til den polske armeen, som var under gjenoppbygging i Frankrike. Han ble dimittert av helsemessige grunner 1941 og bodde en tid i Kirkcudbright i Skottland. I 1943 flyttet han til London, hvor han døde i 1949. Det var på den tid klart at ingen av hans søsken hadde overlevd nazistenes utryddelseskampanjer.

Adlers arbeider viser klar innflytelse fra kunstnere som Picasso og Léger og som før nevnt: Klee. Han var eksperimentelt anlagt og brukte blant annet sand for å tykne malinger. Emnene var enten abstrakte, eller med jødiske motiver.

## Referanser
Glitre Energi Produksjon

**Glitre Energi Produksjon** er en tidligere norsk kraftprodusent og et datterselskap av tidligere Glitre Energi. Firmaet produserte årlig om lag 2,5 TWh elektrisk kraft fordelt på 31 hel- eller deleide kraftverk. Hovedkontoret er i Drammen.

Selskapet het tidligere Energiselskapet Buskerud (EB), men byttet i 2016 navn til Glitre Energi.

Konsernet Glitre Energi var eid av Buskerud fylkeskommune via Vardar AS og Drammen kommune med 50 prosent hver. 

Etter fusjonen med Agder Energi i 2023 ble selskaper slått sammen med tidligere Agder Energi Vannkraft og bytte navn til Å Energi Vannkraft. 
## Kraftverkene
**Heleide:**
* Mykstufoss kraftverk
* Djupdal kraftverk
* Pikerfoss kraftverk
* Gamlebrofoss kraftverk
* Kaggefoss kraftverk
* Geithusfoss kraftverk
* Gravfoss I kraftverk
* Gravfoss II kraftverk
* Døvikfoss kraftverk
* Hensfoss kraftverk
* Hofsfoss kraftverk
* Begna kraftverk
* Svarttjern kraftverk
**Deleide:**
* Embretsfoss kraftverk (50 %)
* Skollenborg kraftverk (69,2 %)
* Ustekveikja kraftverk (31 %)

## Referanser


## Eksterne lenker
* Statkraft
* EB
Europavei 53

**Europavei 53** går mellom Plzeň i Tsjekkia og München i Tyskland.

Trasé fastlagt av UNECE: Plzeň – Bayer. Eisenstein – Deggendorf – München.

## Knutepunkter

}

|}

## Eksterne lenker
Joar Hoel Larsen

**Joar Hoel Larsen** (født 1950) er en norsk journalist og sakprosaforfatter som har vært ansatt i NRK siden 1977. Han har primært arbeidet med utenriksstoff og har vært korrespondent i Latin-Amerika (1992–1996, 2002–2004), USA (2004–2007) og stringer i New Delhi, India (2010–2011). Han har primært jobbet i radioen, men har også vært programleder i ungdomsprogrammet *[[Flimra]]*. 

Larsen er født og oppvokst i Eidsvoll i Akershus. Han tilbrakte også deler av oppveksten i Sørum og Vestby. 

Han er gift med Eva Bratholm.

## Bibliografi
* med Inger Lise Rypdal: *Swingin' London med Inger Lise Rypdal* (1987)
* *Latin-amerikanske bilder* (1997)
* med Gunnar Myklebust: *Route 66* (1998)
* *Don Pedro : Norges mest vellykkede emigrant* (2001)
* *Høyt oppe og langt nede i Bolivia* (2002) Artikkel/bidrag i boken *Ingenting å skrive hjem om: Ulykke på reisen og andre bomturer* (En antologi / redigert av Lars Lenth).
* *Dead or Alive – Cowboyer i amerikansk politikk fra Davy Crocket til George W. Bush* (2008)
* *India* (2015)
**1968 - Året da kjærligheten blomstret og verden sto i brann (sammen med Eva Bratholm)* (2018)

## Referanser
Arto Tiainen

**Arto Tiainen** (født 5. september 1930 i Säminge ved Nyslott, død 21. september 1998) var en finsk langrennsløper og politiker. Han ble tildelt Holmenkollmedaljen i 1964.

Tiainen vant to medaljer i OL i 1964 i Innsbruck, med sølv på 4 x 10&nbsp;km stafett, og bronse på 50&nbsp;km. I tillegg vant han to VM-medaljer med sølv på 50&nbsp;km under VM i Oslo, 1966 og bronse på 4 x 10&nbsp;km stafett i VM på hjemmebane i Lahtis 1958. Til tross for disse gode OL- og VM-resultatene regnes seirene på Holmenkollen 50&nbsp;km i de påfølgende konkurransene i 1964 og 1965. I 1964 ble Tiainen tildelt Holmenkollmedaljen for sine bragder (delt med Bengt Eriksson og Arne Larsen).

## Mesterskapsmedaljer

## Referanser


## Eksterne lenker
* 
* 
*  Skiforeningens prisvinnerliste over Holmenkollmedaljen i PDF-format
*  Vinnere i Holmenkollen i PDF-formal (klikk på ''Vinnere'')
Europavei 56

**Europavei 56** går mellom Nürnberg i Tyskland og Sattledt i Østerrike. Veiens lengde er rundt 330 km.

Trasé fastlagt av UNECE: Nürnberg – Regensburg – Passau – Wels – Sattledt.

## Knutepunkter

}

|}

## Eksterne lenker
Heieren kraftverk

**Heieren kraftverk** er et vannkraftverk nord for Tyristrand  i Ringerike kommune i Buskerud.

Det er et elvekraftverk som utnytter et fall på 58 meter i Skjærdalselva.

Installert effekt er 320 kW. Årsproduksjon er 1,7 GWh.

Lenger ned i vassdraget ligger Skjærdalselva kraftverk.

## Referanser


## Kilder
* 
* NVE vannkraftdatabase
Henry Hawtrey

**Henry Courtenay Hawtrey** (født 29. juni 1882 i Southampton, død 16. november 1961 i Aldershot) var en britisk friidrettsutøver.

Under jubileumslekene 1906 i Athen tok Hawtrey gull på løpet over 5 engelske mil. Han deltok også på 1500 meter, der han ble slått ut i kvalifiseringsheatet.

Fra 1896 til 1904 hadde det ikke blitt arrangert noen løpsøvelser med distsaner mellom 1500 meter og maraton, men i 1906 ble det altså arrangert et løp over fem engelske mil, tilsvarende 8046 meter. Fra og med OL 1912 i Stockholm kom 5000 og 10&nbsp;000 meter på programmet.

## Referanser


## Eksterne lenker
*
Haugfoss kraftverk

**Haugfoss kraftverk** er et vannkraftverk ved Blåfarveverket i Modum kommune i Buskerud.

Kraftverket utnytter fallet på 37 meter i Haugfossen i elven Simoa

Installert effekt er 3,6 MW fra to francisturbiner på 1,2 og 2,6 MW. Årsproduksjon er 21 GWh.

Verket ble bygget i 1938, modifisert i 1988/1989 med nytt inntak, rør, aggregat og koblingsanlegg. Det gamle aggregatet er beholdt.

Eier er Modum Kraftproduksjon KF som er 100% eid av Modum kommune. Det driftes av Midt Nett Buskerud AS.

## Referanser


## Kilder
* 
* NVE vannkraftdatabase
* NVE publikasjon #19 1992: Kraftverkene i nedre deler av Drammensvassdraget
Bjørn Bø

**Bjørn Bø** (født 1947) er en norsk journalist som var ansatt i NRK i over 40 år. 

Bø er fra Vinje i Telemark. 

Han startet som NRK-stipendiat i 1976. Han jobbet NRK Telemark fra 1977 til 1984 og deretter i *[[Dagsnytt]]*. Fra 1986 og til han gikk av med pensjon i 2013 arbeidet han i politisk avdeling, hvor han også var leder. Fra 1998 til 1999 var NRKs korrespondent i Stockholm. I slutten av sin yrkeskarriere var han programleder for ''Politisk kvarter''. Bø ble særlig kjent som politisk kommentator og som programleder under valgsendinger.

For sin levende og ledige bruk av nynorsk mottok han Storegutprisen i 2005.

## Bibliografi
* med Øystein Dalland og Svein Ola Stugu: *Tre aviser i Bygde-Norge: Altaposten, Driva, Vest-Telemark Blad* (1974)

## Referanser
Frank Wykoff

**Frank Clifford Wykoff** (født 29. oktober 1909 i Des Moines, Iowa, død 1. januar 1980 i Altadena, California) var en amerikansk friidrettsutøver. Han vant gull på 4&nbsp;x&nbsp;100&nbsp;meter stafett tre ganger, og var hver gang med på å sette ny verdensrekord.

Wykoff fikk sitt idrettslige gjennombrudd i OL 1928 i Amsterdam. Han kom på 4.-plass på 100 meter, og tok gull på stafetten, der han løp startetappen. Sammen med lagkameratene James Quinn, Charles Borah og Henry Russell satte de ny verdensrekord på 41,0. Sølv- og bronsemedaljene gikk til Tyskland og Storbritannia.

I 1928 og 1931 vant han AAU-mesterskapet på 100 yards og NCAA-mesterskapet på samme distanse i 1930 og 1931. I mai 1930 satte han ny verdensrekord på 100 yards med tiden 9,4, og i 1931 satt han ny verdensrekord på 4&nbsp;x&nbsp;100&nbsp;m stafett med tiden 40,8.

I OL 1932 i Los Angeles var han ankermann på stafettlaget, som denne gangen tok gull på verdensrekordtiden 40,0. Denne gangen løp han sammen med Robert Kiesel, Emmett Toppino og Hector Dyer. Fire år senere, i OL 1936 i Berlin, fikk han igjen være med på sette ny verdensrekord (39,8) og forsvare gullmedaljen, sammen med Jesse Owens, Ralph Metcalfe og Foy Draper.

## OL-medaljer
* 1928  Amsterdam -  **Gull** i friidrett, 4 x 100 meter stafett  USA
* 1932  Los Angeles -  **Gull** i friidrett, 4 x 100 meter stafett  USA
* 1936  Berlin -  **Gull** i friidrett, 4 x 100 meter stafett  USA

## Referanser


## Eksterne lenker
*
Accenture

**Accenture PLC** er et globalt konsern som tilbyr konsulent-, teknologi- og outsourcingstjenester. Hovedkontoret til Accenture er i Dublin, Irland. Accenture har mer enn  ansatte i 56 land, og selskapet hadde i 2018 en omsetning på 39,6 milliarder amerikanske dollar.

Selskapet er et av de største konsulentselskapene i verden og er på 316.-plass på Fortune Global 500-listen i 2018.

## Historie
### Tidlig historie
Accenture startet som en konsulentavdeling i Arthur Andersen LLP (AA), dannet i 1913 av norskættede Arthur Andersen og Clarence DeLany som *Andersen, DeLany & Co*. Konsulentavdelingen ble opprettet i 1953 da General Electric (GE) ba Arthur Andersen om å gjennomføre en studie i bruk av datamaskiner til lønningslister. Arthur Andersen anbefalte å bruke datamaskiner til dette, og GE og AA gjennomførte et prosjekt hvor en utviklet et lønningssystem med bruk av EDB.

### Bruddet med Arthur Andersen
I 1989 brøt konsulentdelen med Arthur Andersen og fortsatte under navnet **Andersen Consulting**. Både Arthur Andersen og Andersen Consulting besto av lokalt eide partnerselskaper (ANS) i de forskjellige landene, og alle hadde en avtale med Andersen Worldwide, en sveitsisk administrasjonsenhet.

På 1990 tallene ble forhold mellom Andersen Consulting og Arthur Andersen anspent. Grunnet kontraktuelle forhold som resulterte i at Andersen Consulting måtte betale opp til 15% av sine årlige gevinster til Arthur Andersen. Samtidig konkurrerte Arthur Andersen med Andersen Consulting med sin ny avdeling Arthur Andersen Business Consulting. På grunn av disse økende motsetningsforhold kom det til et totalt brudd sommeren 2000, med krav om navneskifte.

### Tilblivelsen av Accenture
1. januar 2001 tok Andersen Consulting i bruk sitt nåværende navn **Accenture**. Ordet «Accenture» kommer fra «Accent on the future». Et PR-firma ble leid inn for å finne et nytt navn, men det var faktisk en ansatt ved Oslo-kontoret, Kim Petersen, som kom med forslaget.

### Børsintroduksjon
Den 19. juli 2001 ble Accenture introdusert på New York-børsen. Prisen started med $14,50 per aksje og endte med $15,17 denne dagen.

## Tjenester

### Growth Platforms
Accenture er organisert i en matrisestruktur. Første aksen er inndelt ved ulike "Growth Platforms", som er:
* Accenture Strategy 
* Accenture Consulting
* Accenture Digital
* Accenture Technology
* Accenture Operations

### Operating Groups
Andre aksen er inndelt ved ulike "Operating Groups", som tilsvarer kundeindustrier. De fem gruppene er:
* Communications, Media & Technology
* Financial Services
* Products
* Resources
* Health & Public Services

## Accenture i Norge
I Norge har Accenture kontorer i Oslo, Trondheim, Bergen og Stavanger, med hovedkontor på Fornebu. Selskapet har pr. 2019 1100 ansatte. Administerende direktør i Norge er Tonje Sandberg.

## Referanser


## Eksterne lenker
* 
* 
* Norsk hjemmeside
Hønefoss kraftstasjon II

**Hønefoss kraftstasjon II** (Hønefoss II) er et vannkraftverk som utnytter fallhøyden i Hønefossen. Selve kraftverket er sprengt inn i fjellet, så kun en marginal del synes over bakkeplanet. Fossefallet utnyttes også av det langt mindre kraftverket, Hønefoss kraftstasjon I, som er mye eldre. Den nyeste kraftstasjonen stod ferdig i 1978.

Kraftstasjonen ligger i Hønefoss, i Ringerike kommune, Buskerud. Eier er Ringerikskraft, som også eier det mindre kraftverket Hønefoss I. Tilkomst til anlegget går via Molvaldgata i bydel Nordsiden.

Kraftverket utnytter et fall på 22&nbsp;meter i Ådalselva, elvestrekningen mellom Begnas utløpet fra innsjøen Sperillen og samløpet med Randselva. Det har en kaplanturbin på 26&nbsp;MW og kan sluke 120&nbsp;m³ vann i sekundet. Midlere årsproduksjon er på cirka 124&nbsp;GWh, noe som omtrent tilsvarer energibehovet til  boliger.

Hønefossen er utrustet med en moderne gravitasjonsdam med fritt overløp, samt en klappeluke med avledningskapasitet på 200&nbsp;m³/s. Den største vannføringen som var målt etter at dammen sto ferdig i 1978 var fram til juli 2007 550&nbsp;m³/s. Etter ekstremværet «Hans», 6.–9. august i 2023, ble det den 11. august det året målt en vannføring på hele 851,89&nbsp;m³/s klokken 13:00 ved Strømstøa målestasjon ved Bergsund i Ådal, og det regnes med at det kom til ytterligere flere titalls kubikkmeter på vei ned mot fossen og kraftstasjonene.

## Referanser




## Kilder
* 
* NVE vannkraftdatabase
* Ringerikskraft

## Se også
* Hønefoss kraftstasjon I
Thor Energy

**Thor Energy ** er et norsk selskap som driver med å utvikle thorium-basert kjernebrensel for bruk i kommersielle kjernereaktorer.

Norge har verdens tredje største forekomster av thorium. I august 2006 skaffet Thor Energy leierettigheter til det største thoriumfeltet i Norge, ved Fensfeltet ved Ulefoss i Telemark. 

Thor Energy er et datterselskap av selskapet Scatec Innovation.

## Referanser


## Eksterne lenker
* Offisielt nettsted til eierselskapet Scatec Innovation
* Artikkel om thorium på www.bellona.no
Teodor Koskenniemi

**Fredrik Teodor Koskenniemi** (født 5. november 1887, død 15. mars 1965) var en finsk friidrettsutøver.

Han konkurrerte for Finland under OL 1920 i Antwerpen i lagkonkurransen i terrengløp, der det finske laget tok gull. De andre på laget var Paavo Nurmi og Heikki Liimatainen. På meter kom Koskenniemi på fjerdeplass.

## OL-medaljer
*  1920  Antwerpen - **Gull** i friidrett, terrengløp lag  Finland

## Referanser


## Eksterne lenker
*
Bergsfjord kraftverk

**Bergsfjord kraftverk** er et vannkraftverk i Bergsfjordelva ved Bergsfjord i Loppa kommune i Finnmark. 

Kraftverket utnytter fallet på 86 meter fra inntaksmagasinet i Bergsfjordvatnet til fjordnivå. Kraftverket har et nedbørfelt på 15,88 km². Eier er Ymber.

Et av de første kraftverkene i Finnmark ble bygd her i 1917. Det ble brent under andre verdenskrig. Et nytt kraftverk ble bygget i 1959 av A/L Bergsfjord Kraftlag, som i 1969/70 ble innlemmet i Nord-Troms kraftlag.

Kraftverket ble ombygget og modifisert i 2007. 

Installert effekt er 1,1 MW. Årsproduksjon er 4 GWh.

## Referanser


## Kilder
* 
* NVE vannkraftdatabase
Europavei 234

**Europavei 234** går mellom Cuxhaven og Walsrode i Tyskland.

Trasé fastlagt av UNECE: Cuxhaven – Bremerhaven – Bremen – Walsrode.

## Knutepunkter
}

|}

## Referanser
Scatec Innovation

**Scatec Innovation AS** (kort for *Scandinavian Advanced Technology*) er et norsk selskap som fokuserer på industrielle forretningsprosjekt. Selskapet het tidligere Scatec.

Selskapet er grunnlagt av REC-gründeren Alf Bjørseth. Før REC gikk på børs i 2006 forlot Bjørseth ledelsen og solgte sin andel i selskapet til institusjonelle investorer. Han realiserte verdier på nærmere en milliard kroner, kapital som ble skutt inn i hans private utviklingsselskap og inkubator Scatec. Selskapet har en rekke tunge industriprosjekter under utvikling, deriblant Norsun, Norsk Titanium, n-Tec (nano-karbonrør), Thor Energy (neste generasjons kjernekraft), ScanWind mfl. Flere av prosjektene er etablert i samarbeid med andre norske stor-konsern, f.eks. Norsk Hydro (Norsun), Statoil og Statkraft (Thor Energi).

## Datterselskaper
*Norsun
*Norsk Titanium
*PowerFluid
*Thor Energy
*Scatec Solar

## Referanser


## Eksterne lenker
*
Skarvedalsvatnet

**Skarvedalsvatnet** er en innsjø i kommunene Sogndal og Sunnfjord i Vestland fylke. Den er en del av Gaularvassdraget, og har utløp til Skarvedalselvi, som renner til Nystølsvatnet på Gaularfjellet.

## Referanser
Hype

**Hype** var en norsk eurodancegruppe, aktiv på midten av 90-tallet.
Gruppen besto av to rappere, og vokalist Linda Johansen.

## Medlemmer
* Linda Johansen
* Christian Svensson

## Diskografi
### Album
* *[[Provocative]]* (1996)

### Singler
* «You Don't Know What I Want» (1995)
* «Set U Free» (1996)
* «Hands Up» (1996)
* «All Of Your Dreams» (1997)

## Eksterne lenker
*
Elektroåler

* Apteronotidae
* Gymnotidae
* Hypopomidae
* Rhamphichthyidae
* Sternopygidae

**Elektroåler** eller **knivfisker** er en orden beinfisker. Artene i gruppen har en åleformet kropp. Det er enda mange arter som ikke er ferdig beskrevet. Mange arter holder til i relativt stillestående og oksygenfattig vann, og enkelte av artene har yngel med ytre gjeller.
En av de mest kjente artene er elektrisk ål.

Navnet knivfisker kan føre til forvirring med knivbladfiskene. Selv om de svømmer på en lignende måte, er ikke gruppene nært beslektet.

## Arter som finnes i Norge
Det finnes ingen arter fra denne gruppen naturlig i Norge.

## Referanser


## Eksterne lenker
* 
* Tree of Life: Gymnotiformes Besøkt 4. oktober 2007
Lian (plante)

**Lian** er en vedaktig klatreplante. Den har en eller flere stammer som ikke er selvbærende, og som enten vokser opp fra bakken ved å klamre seg fast til underlaget ved en festeanordning, vokser ved å slynge seg rundt andre planter eller trær, eller vokser nedover ved hjelp av tyngdekraften. Lianer kan bli inntil 100 meter lange. De tynne stammene transporterer vann og næringsstoffer til plantens blader og frukter.

Lianer er ikke en taksonomisk gruppe av planter,  men en fellesbetegnelse på planter med en spesiell vekst. Lianer forekommer i mange plantefamilier.

Lianer er spesielt viktige i tropisk regnskog og tropisk lauvfellende skog, men finnes også andre steder. I Norge kan eføy og vivendel betraktes som lianer.

## Galleri

Fil:LianaIndia.jpg
Fil:Lianes.JPG
Fil:Cynanchum aphyllum.JPG|*Cynanchum aphyllum*, en lian.
Lonevatnet (Balestrand)

**Lonevatnet** er en innsjø i Sogndal kommune i Vestland fylke. Det er en del av Gaularvassdraget, og ligger på Gaularfjellet, nær kommunegrensen mellom Sogndal og Sunnfjord. Utløpet fører vestover mot Holmevatnet og videre til Eldalsdalen.

## Referanser
Übermensch

* *For [[Friedrich Nietzsche]]s filosofiske konsept, se [[Overmennesket]]*

***Übermensch*** er det tiende studioalbumet til rockebandet Raga Rockers og ble utgitt i 2007. Albumet lå i 15 uker på VG-lista med en førsteplass som beste plassering.

## Sporliste
Alle sanger er skrevet av Michael Krohn, unntatt hvor annet står.

#«Trass» – 4:39
#«Falsk» – 2:38
#«Aldri mer» – 3:52
#«Positiv» (Krohn/Nils Aune) – 3:46
#«Varulv» – 4:23
#«Jungelens lov» – 4:20
#«Viking» – 3:32
#«Stille høyde» (Krohn/Aune) – 3:59
#«Nærmere deg» – 4:11
#«Übermensch» (Krohn/Tom Hiorth/Herman Kulsrud) – 2:49

## Medvirkende
### Raga Rockers
* Michael Krohn – Vokal
* Nils Aune – Gitar
* Livio Aiello – Bass
* Hugo Alvarstein – Keyboard, gitar
* Arne Sæther – keyboard
* Jan Arne Kristiansen – Slagverk
### Øvrige medvirkende
* Sven Olsen - tekniker
* Ulf Holand - tekniker, miksing 
* Espen Berg - mastering 
* Børge Brekke - foto 
* Arne Bang-Steinsvik - coverdesign

## Listeplasseringer

## Referanser
Russell Allen

**Russell Allen** (født 1971) er vokalist i det amerikanske progmetallbandet Symphony X.

## Biografi
Allen har vært vokalist i Symphony X siden 1995, og har sluppet 6 studioalbum sammen med bandet.

Han slapp også ut sitt første soloalbum, *Atomic Soul*, 25. april 2005. I tillegg til vokal spiller han også bassgitar på konserter når sangen «Atomic Soul» fremføres.  Han går også under navnet Sir Russell Allen (fordi han jobbet på en middelalder-restaurant), og er kreditert som det i multiinstrumentalist Arjen Anthony Lucassen sitt verk, Universial Migrator, under det navnet. Han har også vært på turné med Star One.

Sommeren 2005 dro han på turné med Symphony X på Dave Mustaines sin kjempeturné sammen med band som Dream Theater, Megadeth, og Nevermore.

Allen har også samarbeidet med den norske vokalisten Jørn Lande under navnet Allen/Lande.

## Stil
Russell er kanskje mest kjent for sin kraftige stemme. Multiinstrumentalist Arjen Lucassen har sagt følgende om Russell Allen:

## Diskografi
**Solo**
* *Russell Allen's [[Atomic Soul]]* (2005)

**Med [[Symphony X]]**
* *[[The Damnation Game]]* (1995)
* *[[The Divine Wings of Tragedy]]* (1997)
* *[[Twilight in Olympus]]* (1998)
* *[[The New Mythology Suite|V: The New Mythology Suite]]* (2000)
* *[[The Odyssey]]* (2002)
* *[[Paradise Lost (Symphony X)|Paradise Lost]]* (2007)
* *[[Iconoclast]]* (2011)
* *[[Underworld]]* (2015)

**Med [[Jørn Lande]] (som [[Allen/Lande]])**
* *The Battle* (2005)
* *The Revenge* (2007)
* *The Showdown* (2010)
* *The Great Divide* (2014)

**Med Adrenaline Mob**
* *Adrenaline Mob* (EP) (2011)
* *Omertà* (2012)
* *Covertà* (2013)
* *Men of Honor* (2014)
* *Dearly Departed* (EP) (2015)
* *We the People* (2017)

**Med Level 10**
* *Chapter One* (2015)

**Med Joel Hoekstra's 13**
* *Dying to Live* (2015)
* *Running Games* (2021)

**Med [[Anette Olzon|Annette Olzon]] (som Allen/Olzon)**
* *Worlds Apart* (2020)
* *Army of Dreamers* (2022)

## Referanser


## Eksterne lenker
* 
* 
* Symphony X's offisielle side
Alf Bjørseth

**Alf Bjørseth** (født 1941) er en norsk kjemiker, gründer og milliardær. I 1989 grunnla han den private inkubatoren Scandinavian Advanced Technology AS (Scatec). Han har også startet solcelleprodusentene Renewable Energy Corporation/ScanWafer (REC), Norsun og en rekke andre selskaper.

## Utdannelse
I 1960 tok Bjørseth realartium og i 1969 ble han cand.real. ved Universitetet i Oslo. 

## Arbeid
Etter doktorgraden ble han ansatt som amanuensis ved UiO. Etter en tid ble han ansatt som amanuensis i Bergen. Senere arbeidet han en periode for SI (nå SINTEF) og deretter for Battelle Labs i USA. Han ble så ansatt som forskningsdirektør ved Norsk Hydros forskningssenter på Herøya, og ble senere teknologidirektør i Elkem.

På 1980-tallet etablerte Bjørseth Scatec, som var et privat utviklingsselskap og en inkubator. I 1994 etablerte han selskapet Scanwafer; Scanwafer ble senere omdøpt til Renewable Energy Corporation (REC), og ble børsnotert i 2006 med markedsverdi rundt 50 milliarder kroner. Før REC gikk på børs, forlot Bjørseth ledelsen og solgte sin andel i selskapet. Han realiserte dermed verdier på nærmere én milliard kroner.

Størstedelen av denne kapitalen skjøt han deretter inn i Scatec, som har en rekke industriprosjekter under utvikling, deriblant Norsun, Norsk Titanium, n-Tec, Thor Energy, NorWind mfl. Flere av oppstartsselskapene har vært etablert i samarbeid med andre norske storkonsern, f.eks. Norsun (Norsk Hydro), Thor Energy (Statoil og Statkraft).

I Scatec er Bjørseth nå styreformann og teknologidirektør, og han arbeider med prosjekter innen fornybar energi og avanserte materialer.

Bjørseth er rådgiver for Good Energies, tidligere investor i REC og investor i Norsun.

## Priser og hedersbevisninger
* Bjørseth ble 24. november 2006 utnevnt til kommandør av Den Kongelige Norske St. Olavs Orden for sin innsats for norsk industri og næringsliv
* I 2006 mottok Bjørseth og REC miljøprisen Glassbjørnen
* 2003 Guldberg-Waage-medaljen fra Norsk kjemisk selskap
*2015 Teknas gullmedalje - påskjønnelse for fremragende innsats som har skapt nye muligheter for norske teknologer
*2023 NTNUs ærespris.

## Referanser




## Eksterne lenker
* Scatecs hjemmeside
* Pressemelding fra Scatec i forbindelse med at Bjørseth ble utnevnt til Kommandør av Den Kongelige Norske St. Olavs Orden i 2006
Einar Bergsland

**Einar Bergsland** (født 11. desember 1909 i Oslo, død 12. juli 1982) var en norsk idrettsleder og forfatter, som arbeidet spesielt med norsk og internasjonal skiidrett. Han ble tildelt Holmenkollmedaljen i 1973. 

Bergsland ble styremedlem i Foreningen for Ski-Idrettenes Fremme i 1937. Han satt i styret til han tok over som formann i 1959 og satt til 1963, da han igjen ble styremedlem frem til 1967. Fra 1948 til 1953 var han Generalsekretær i Det internasjonale skiforbundet, og satt videre som styremedlem frem til 1969. I 1948 var han også med på opprettelsen av Norges Golfforbund, der han inngikk i det første styret.

Han var rennleder og løypesjef i Holmenkollrennene fra 1938 til 1973, en jobb han også hadde under Vinter-OL 1952 i Oslo. I forbindelse med Ski-VM 1966 i Oslo var han formann i organisasjonsomiteen.

Bergsland var selv en aktiv idrettsutøver innen både langrenn, alpint, roing, hundekjøring og golf, hvor han vant NM i 1939.

## Bibliografi
Bergsland gav ut flere bøker om skiidrett, blant disse er:
* 1935, *Med ski på bena*
* 1940, *Norsk skiløpning i dag*
* 1941, *Friluftsboken*
* 1946, *På ski*

## Utmerkelser
Bergsland mottok St. Hallvard-medaljen i 1982.

## Referanser


## Eksterne lenker
* Skiforeningens prisvinnerliste over Holmenkollmedaljen i PDF-format
* FIS Secretary General profile of Bergsland
* FIS OL-historie i PDF-for
9.0: Live

***9.0: Live*** er et dobbelt konsertalbum fra det amerikanske heavy metal-bandet Slipknot.

Albumet ble utgitt av Roadrunner Records 1. november 2005.

## Sporliste
**Disk en**
#«The Blister Exists»
#«(sic)»
#«Disasterpiece»
#«Before I Forget»
#«Left Behind»
#«Liberate»
#«Vermilion»
#«Pulse of the Maggots»
#«Purity»
#«Eyeless»
#«Trommesolo»
#«Eeyore»

**Disk to**
#«Three Nil»
#«The Nameless»
#«Skin Ticket»
#«Everything Ends»
#«The Heretic Anthem»
#«Iowa»
#«Duality»
#«Spit it Out»
#«People = Shit»
#«Get This»
#«Wait and Bleed»
#«Surfacing»

## Eksterne lenker
*
Curie

**Curie** kan vise til:  

* Curie (enhet), måleenhet for radioaktivitet
* Curie (månekrater)

## Personer
* Marie Curie, polsk-fransk kjemiker
* Pierre Curie, fransk fysiker

## Se også
* Curies lov, teori
Europavei 251

**Europavei 251** går mellom Saßnitz og Berlin i Tyskland.

Trasé fastlagt av UNECE: Sassnitz – Stralsund – Neubrandenburg – Berlin.

## Knutepunkter
}

|}

## Referanser
Sandaker overgangsbolig

**Sandaker overgangsbolig** er en overgangsbolig i Oslo og er en del av region øst i Kriminalomsorgen. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen. Overføringen må være hensiktsmessig for å fremme en positiv utvikling og for å motvirke ny kriminalitet. Sandaker overgangsbolig har ordinær kapasitet på 16 plasser.

## Eksterne lenker
* 
* Sandaker overgangsbolig  overgangsbolig.no
La Sonora Dinamita

**La Sonora Dinamita** er en colombiansk gruppe som spiller cumbiamusikk. Gruppa ble først etablert i Cartagena, Colombia i 1960, men oppløst i 1963. I 1975 ble den gjenopprettet under ledelse av Julio Ernesto Estrada "Fruko" Rincón. I 1981 ble Mélida Yará den ledende vokalisten i gruppa, og på denne tiden fikk den sine største suksesser. Gruppen har ofte hatt en sterk kvinnelig vokalist til å synge mot et brassorkester på ti personer. Andre vokalister har vært Margarita Vargas, Vilma Díaz og Susana Velásquez. Viktige mannlige sangere har vært Macondo, Álvaro Pava og Álvaro Pizarro.

## Eksterne lenker
* 
*
Kalmar domkirke

**Kalmar domkirke** ligger i Kalmar i Småland.

Kirken ble tegnet av Nicodemus Tessin den eldre. Byggingen av kirken startet i 1660 og den var ferdig i 1702.

## Referanser


## Eksterne lenker
*